
   PARLAMENTUL ROMÂNIEI
CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/597/2022
                             PL-x 691/2022
                             Bucureşti, 13.02.2023 








                        





A  V  I  Z
asupra proiectului de Lege privind Ziua Sustenabilităţii în România



În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege privind Ziua Sustenabilităţii în România, transmisă cu adresa                                      nr. PL-x 691/2022 din 31 octombrie 2022. 
Acest proiect de lege a fost adoptat de către Senat, în ședința din                                 24 octombrie 2022, în calitate de primă Cameră sesizată.
Conform prevederilor art. 75 din Constituţia României, republicată şi ale          art. 92, alin. (9), pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Potrivit reglementărilor art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din data de 13 februarie 2023. 
Proiectul de lege are ca obiect de reglementare declararea zilei de 27 octombrie ca Ziua Sustenabilității în România. Cu această ocazie se vor putea organiza activităţi culturale, sociale şi educaţionale prin care vor putea fi promovate bunele practici în domeniul sustenabilităţii şi evidenţierea importanţei aplicării principiilor dezvoltării durabile. De asemenea, autorităţile publice locale şi centrale vor putea acorda sprijin material, financiar şi logistic entităţilor care doresc să organizeze evenimente şi acţiuni publice dedicate sărbătoririi sustenabilităţii. Societatea Română de Televiziune şi Societatea Română de Radiodifuziune pot include în programele lor emisiuni dedicate promovării sustenabilităţii în toate domeniile care privesc viaţa oamenilor.
Membrii Comisiei au analizat proiectul de lege supus avizării, expunerea de motive, avizul favorabil, cu observații și propuneri, al Consiliului Legislativ,  transmis cu adresa 1072 din data de 22 septembrie 2022,  precum și avizul nefavorabil al Consiliului Economic și Social, transmis prin adresa nr. 5909 din data de                            20 septembrie 2022.
În urma dezbaterilor, membrii Comisiei au hotărât, cu majoritate de voturi                 (3 abțineri), avizarea favorabilă a proiectului de Lege privind Ziua Sustenabilităţii în România, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.



                PREŞEDINTE	                                          SECRETAR  
	
  Costel Neculai DUNAVA                                                Bogdan-Alin STOICA




                        Șef serviciu,

     Lidia-Graziella SEGĂRCEANU



                   Consilier parlamentar

                 Anca Magdalena CHISER

